රුක්මන් දිවි සැරිය නිම කරයි
මෙරට දේශපාලනයේ කලක් ආන්දෝලනාත්මක පුවත් මැවූ කෘතහස්ත දේශපාලනඥයකු වූ රුක්මන් සේනානායක මහතා පෙරේදා 24දා බොරැල්ලේ පිහිටි සිය නිවසේදී අභාවප්රාප්ත විය නිදහස් ලංකාවේ පළමු අගමැතිවර මහාමාන්ය ඩී එස් සේනානායක මහතාගේ මුණුබුරකු වූ රුක්මන් සේනානායක මහතා දිවංගත ඩඩ්ලි සේනානායක අගමැතිතුමන්ගේ සොහොයුරු රොබට් සේනානායක මහතාගේ සහ එම මැතිනියගේ පුත්ර රත්නයකි දැදිගම පාර්ලිමේන්තු මන්ත්රීවරයාව සිටි ඩඩ්ලි සේනානායක මහතා 1973 අප්රේල් මස 13 වැනිදා අභාවප්රාප්ත වීමෙන් පසු එම ආසනය සඳහා පැවැති අතුරු මැතිවරණයෙන් ජයග්රහණය කර රුක්මන් සේනානායක මහතා ප්රථම වරට පාර්ලිමේන්තුවට තේරී පත්විය එවක බලයේ පැවැති රජයේ ශක්තීන් උරගා බැලීමක් බඳු වූ එම අතුරු මැතිවරණයේදී දුෂ්කරතා රැසක් මැද ඡන්දයට මුහුණ දුන් සේනානායක මහතා ඡන්ද 23036ක් ද ඔහුගේ ප්රතිවාදියා වූ ධර්මසිරි සේනානායක මහතා දෙවැනි ස්ථානයට පත්ව ඡන්ද 18798ක්ද ලබා ගත්හ වැඩි ඡන්ද 4508 කින් ජය ලැබූ සේනානායක මහතා 1973 ජූලි 11 වැනිදා මැතිසබයේ දිවුරුම් දුන්නේය එක්සත් ජාතික පක්ෂ නායක ජේ ආර් ජයවර්ධන මහතා සමග මතගැටුම් නිසා ඇතිවූ අර්බුදයේදී ඔහු එජාපයෙන් ඉවත් කෙරුණ ද රුක්මන් සේනානායක මහතා වෙනම දේශපාලන කණ්ඩායමක් නිර්මාණය කරගෙන ක්රියාකාරී දේශපාලනයේ නිරත විය පසු කලක ඔහු වෙනම දේශපාලන පක්ෂයක් ද පිහිටුවීය පසුව නැවතත් එක්සත් ජාතික පක්ෂයට එක්වූ සේනානායක මහතා මැතිවරණයට තරග කොට ජය ලබා මන්ත්රීවරයකු ලෙස මෙන්ම පරිසර ඇමැති ලෙස හා තවත් විෂය භාර ඇමැති පදවි කිහිපයක්ම හෙබවීය ඔහු ප්රජාතන්ත්රවාදී දේශපාලනය බෙහෙවින් ගරු කළ අයකු විය 2007 වසරේදී එජාපයේ සභාපති ලෙස ද කටයුතු කළ ඔහු පොළොන්නරුව හා කෑගල්ල දිස්ත්රික්කවලින් ද මහජන මන්ත්රීවරයකු ලෙස පත්ව කටයුතු කර තිබේ ඔහු මියයන විට 76 වැනි වියේ පසුවිය ඒ මහතා ගල්කිස්ස ශාන්ත තෝමස් විiාලයේ දීප්තිමත් ආදි ශිෂ්යයෙකි විජය පුවත්පත් සමාගමේ සභාපති රංජිත් විජයවර්ධන මහතා විවාහ වී සිටින්නේ රුක්මන් සේනානායක මහතාගේ සොහොයුරියක සමගිනි රුක්මන් සේනානායක මහතාගේ දේහය කොළඹ බොරැල්ලේ පිහිටි ජයරත්න රෙක්ස්පෙක්ට් ශාලාවේ තැන්පත් කර ඇති අතර අවසන් කටයුතු අද 26දා සවස 400ට බොරැල්ල කනත්තේදී සිදුකෙරේ